open-index/open-wikipedia-markdown huggingface dataset:
עמאר דדיץ'

**עמאר דדיץ**' (בבוסנית: **Amar Dedić**; נולד ב-18 באוגוסט 2002) הוא כדורגלן בוסני המשחק בעמדת המגן הימני בבנפיקה ליסבון ובנבחרת בוסניה והרצגובינה.

## קריירת מועדונים
דדיץ' החל לשחק כדורגל במועדון מקומי, לפני שהצטרף למערך הנוער של שטורם גראץ ב-2012. ב-2015 עבר לאקדמיית הנוער של רד בול זלצבורג. באוגוסט 2019 הוא חתם על החוזה המקצועי הראשון שלו במועדון.

בקיץ 2019 הושאל ליפרינג. ב-26 ביולי ערך הופעת בכורה בקבוצה בהפסד 2–3 לאמשטטן. ב-19 ביוני 2020 כבש שער בכורה בקבוצה, בניצחון 1–5 על דורנבירן.

ביוני 2021 הושאל לוולפסברג. ב-25 ביולי ערך הופעת בכורה בקבוצה בתיקו 1-1 מול אוסטריה קלגנפורט. ב-21 באוגוסט כבש שער בכורה בניצחון 0–3 על אדמירה ואקר מדלינג.

לקראת עונת 2022/2023 חזר לרד בול זלצבורג, וערך את הופעת הבכורה שלו בליגה ב-6 באוגוסט 2022, בניצחון 0–2 על TSV הארטברג.

ב-3 בפברואר 2025 הצטרף בהשאלה לאולימפיק מרסיי בעבור מיליון אירו וחצי עד תום עונת 2024/2025 בליג 1 עם אופציה לרכישה בכעשרה מיליון אירו. ב-9 בפברואר ערך את הופעת הבכורה שלו במועדון במסגרת משחק ליגה מול אנז'ה.

ב-14 ביולי 2025 חתם בבנפיקה ליסבון.

## קריירה בינלאומית
ב-29 במרץ 2022 ערך הופעת בכורה בנבחרת בוסניה והרצגובינה במשחק ידידות מול לוקסמבורג, אותו ניצחה הנבחרת הבוסנית 0–1.

ב-23 במרץ 2023 כבש את שער הבכורה שלו במדים הלאומיים של בוסניה בניצחון 3-0 על  במסגרת מוקדמות יורו 2024.

## תארים
**רד בול זלצבורג**

* אליפות אוסטריה: 2022/2023

**בנפיקה ליסבון**

* הסופר קאפ הפורטוגלי: 2025

## קישורים חיצוניים

## הערות שוליים

קטגוריה:כדורגלנים בוסנים
קטגוריה:מגני כדורגל בוסנים
קטגוריה:כדורגלני וולפסבורג
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני אולימפיק מרסיי
קטגוריה:כדורגלני בנפיקה ליסבון
קטגוריה:כדורגלני נבחרת בוסניה והרצגובינה
קטגוריה:ספורטאים בוסנים בגרמניה
קטגוריה:ספורטאים זרים באוסטריה
קטגוריה:ספורטאים זרים בצרפת
קטגוריה:ספורטאים זרים בפורטוגל
קטגוריה:בוסנים שנולדו ב-2002
אלכס מיכאלידס

**אלכס מיכאלידס** (באנגלית: Alex Michaelides, ביוונית: Άλεξ Μιχαηλίδης; נולד ב-4 בספטמבר 1977) הוא סופר ותסריטאי בריטי-קפריסאי שספריו רבי מכר. רומן הביכורים שלו, המותחן הפסיכולוגי "המטופלת השקטה" יצא לאור ב 2019, הוא רב מכר של הניו יורק טיימס והסאנדיי טיימס, ונמכר בלמעלה ממיליון עותקים.

## ביוגרפיה
מיכאלידס נולד בקפריסין לאב קפריסאי ולאם אנגלייה. הוא למד ספרות אנגלית בטריניטי קולג', אוניברסיטת קיימברידג'. לאחר סיום הלימודים, עשה תואר שני בכתיבת תסריטים במכון האמריקאי לקולנוע בלוס אנג'לס. כמו כן, למד פסיכותרפיה במשך שלוש שנים, ועבד במשך שנתיים במתקן פסיכיאטרי מאובטח לצעירים. עבודה זו סיפקה לו חומר והשראה לרומן הביכורים שלו "המטופלת השקטה".

## יצירה
רומן הביכורים של מיכאלידס "המטופלת השקטה" זכה להצלחה רבה. הוא זכה בפרס בחירת Goodreads עבור ספר המסתורין והמותחן הטובים ביותר לשנת 2019. כמו כן נבחר לספר החודש בטיימס, לספר השנה של בארנס אנד נובל, והיה רב מכר של הניו יורק טיימס ושל אמזון. הספר תורגם לעברית על ידי רחל פן והוצא לאור על ידי הוצאות ידיעות ספרים ופן בשנת 2019. חברת ההפקה של בראד פיט, Plan B מתכננת להפיק את "המטופלת השקטה" כסרט.

הרומן השני של מיכאלידס, "הבתולות" פורסם ב-10 ביוני 2021 בהוצאת אוריון (בריטניה) וב-15 ביוני 2021 על ידי Celadon Books (ארצות הברית). זהו סיפור בלשי פסיכולוגי על סדרת רציחות בקולג' בקיימברידג'. הרומן הופיע במקום השני ברשימת רבי המכר הבדיוניים של הניו יורק טיימס לשבוע המסתיים ב-19 ביוני 2021. הוא תורגם לעברית על ידי רחל פן והוצא לאור על ידי הוצאות פן ומשכל בשנת 2021.

## יצירתו
### ספרים
* המטופלת השקטה (2019)
* הבתולות (2021)
* רוחות הזעם(2024)

### תסריטים
* כתב את התסריט ל"השטן שאת מכירה" בכיכובם של לנה אולין, רוזמונד פייק וג'ניפר לורנס
* השתתף בכתיבת התסריט של "האנגלים באים".

## קישורים חיצוניים

## הערות שוליים

קטגוריה:סופרים בריטים
קטגוריה:פסיכותרפיסטים בריטים
קטגוריה:תסריטאים בריטים
קטגוריה:קפריסאים שנולדו במאה ה-20
קטגוריה:בריטים שנולדו ב-1977
סכר איירון גייט

**סכר איירון גייט** (באנגלית: **Iron Gate Dam**, מילולית: "סכר שער הברזל") הוא סכר עפר על הנהר קלאמת בצפון מדינת קליפורניה בארצות הברית המשמש לייצור אנרגיה הידרואלקטרית. הסכר שהחל לפעול ב-1964 שוכן בסמוך ליישוב הקטן הורנברוק. הסכר חוסם את הנהר קלאמת תוך יצירת מאגר אגם איירון גייט (Iron Gate Lake Reservoir). זהו התחתון ביותר מבין סדרת הסכרים לייצור חשמל על הנהר, במסגרת , המופעל על ידי חברת החשמל הפסיפית (PacifiCorp). הוא גם מהווה את המחסום הראשון בפני נדידת אלתית בקלאמת. מדגרת הדגים של איירון גייט הוצבה ממש אחרי הסכר, ואלתית וסטילהד משוחררים חזרה לנהר.

## מאגר איירון גייט
**מאגר איירון גייט** הוא אגם מלאכותי על הנהר קלאמת במחוז מחוז סיסקיו, קליפורניה, ליד גבול אורגון של ארצות הברית. האגם חסום על ידי סכר איירון גייט, המופעל על ידי חברת החשמל הפסיפית. עומקו הממוצע 21.4 מטרים.

מאגר איירון גייט הוא בסיס לכמה פעילויות נופש. יש כמה אתרי מחנאות בצד המערבי של המאגר. חלק מאתרי המחנאות כגון מירור קוב (Mirror Cove) וג'וניפר פוינט (Juniper Point) פתוחים ממאי עד אוקטובר. אחרים כמו קמפ קריק (Camp Creek) פתוחים כל השנה. כל אתרי המחנאות הם ללא תשלום. לכל אתר יש נקודת השקה לאגם, המאפשרת שיט בסירות ובקיאקים ושחייה במאגר. המאגר מכיל אוקונוס צהוב (*Perca flavescens*), טרוטה, בס גדול-לוע, שפמנון וטרוטת עין-הקשת, מה שהופך אותו למקום דיג פופולרי.

בשנת 2020 פרסמה המדינה אזהרת סכנה מפני פריחת אצות כחולות ירוקות (כחוליות) מזיקה. פריחות אלו רעילות לבני אדם ולבעלי חיים ולכן פורסמו הודעות שמזהירות מפני שחייה במאגר ואכילת כל דג מהמאגר. היו דיווחים בעבר, אך מאז לא נמסרו אזהרות. הגידול בפריחת אצות אלו התרחש ככל הנראה עקב מפלס מים נמוך יותר ועליית טמפרטורות המים.

## פירוק עתידי
סכר איירון גייט (מזהה 11516530) וסכר ג'ון סי. בויל הם שניים מארבעה סכרים בנהר קלאמת שיפורקו במסגרת חוק השיקום הכלכלי של הקלאמת (Klamath Economic Restoration Act). החל מפברואר 2016, מדינות אורגון וקליפורניה, בעלי הסכרים, הרגולטורים הפדרליים וגורמים נוספים הגיעו להסכמה לפרק את כל ארבעת הסכרים עד שנת 2020, כפוף לאישור ועדת הסדרת האנרגיה הפדרלית (FERC). החל מאוקטובר 2020, המשא ומתן נתקע. ב-26 באוגוסט 2022 פרסם ה-FERC את ההצהרה הסופית על ההשפעה הסביבתית (Environmental Impact Statement, בראשי תיבות EIS) על פירוק הסכר שבה אישר את פירוק הסכרים. הסכר צפוי להיות מפורק במועד שטרם נקבע בשנים 2023-2024.

ההחלטה היא הצלחה של התנועה לפירוק הסכרים על הנהר קלאמת (Un-Dam the Klamath) הפועלת במשך כ-20 שנה. התנועה טוענת שיש להסיר את הסכרים מכיוון שהם יוצרים פריחת אצות רעילה, מקטינים מאוד את כמות דגי האלתית בנהר, גורמים למחלות בדגים, מאיימים על אורח החיים של שבטים הילידים, מגבירים את הסיכונים הבריאותיים של בני השבטים ופוגעים בתעשיית הדיג בחוף המערבי. שבעה מיני דגים מאוימים על ידי הסכרים. נטען גם שהסרת הסכרים מועילה כלכלית.

## קישורים חיצוניים

## הערות שוליים

איירון גייט
קטגוריה:ארצות הברית: מבני אספקת מים
קטגוריה:ארצות הברית: תחנות כוח הידרואלקטריות
ביסטיצרטופס

**ביסטיצרטופס** (שם מדעי: *Bisticeratops*) הוא סוג של דינוזאור ממשפחת הצרטופסיים שנתגלה בניו מקסיקו, ארצות הברית, וחי בגיל הקמפן, כ-74 מיליון שנה לפני זמננו. הוא נקרא על שם Bisti/De-Na-Zin Wilderness בה נתגלה ב-1975. המאובנים כללו גוגולת כמעט שלמה שסווגה בהתחלה כפנטצרטופס ורק ב-2022 סווגה כסוג נפרד: *Bisticeratops froeseorum*. פרט מעניין הוא שבמאובנים נתגלו סימני נשיכה מצד טירנוזאור שהחלימו. ביסטיצרטופס היה שייך לתת-משפחת הכסמוזאורים ואופיין בגולגולת עם עטרה ארוכה וקרני גבה מפותחות. הוא היה בינוני-גדול, באורך 5–6 מטרים.

## קישורים חיצוניים

* 

## הערות שוליים

קטגוריה:ערכים שבהם מתאר הטקסון אינו מתאים
קטגוריה:בעלי חיים שתוארו ב-2022
קטגוריה:כסמוזאורים
ליום הזה חיכיתי

"**ליום הזה חיכיתי**" הוא אלבום האולפן השני של הזמרת הישראלית מאיה אברהם. את האלבום הוציאה ב-23 באוגוסט 2015 לאור חברת התקליטים "הפיל". בין הסינגלים שפורסמו מתוכו נמנה "עד שיבוא אוקטובר", שהגיע למקום ה-33 במצעד הפזמונים השנתי של רשת ג'; "ליום הזה חיכיתי", דואט עם איתי לוי ו"ענני" בהשתתפות שי גבסו.

## רשימת רצועות

## קישורים חיצוניים

## הערות שוליים

קטגוריה:אלבומים בעברית
שלומית אשר

**שלומית אשר** (נולדה ב-28 באפריל 1981) היא סופרת ישראלית, מרצה ומנחת סדנאות כתיבה.

## ביוגרפיה
אשר נולדה וגדלה בפתח תקווה למשפחה דתית לאומית. אשר אהבה לקרוא והחלה לכתוב סיפורים ויומנים כבר בגיל 6. התחנכה באולפנת צפירה ביישוב צפריה. לאחר סיום לימודי התיכון עשתה שירות לאומי בכפר נוער תלפיות בחדרה. בוגרת תואר ראשון מאוניברסיטת בר-אילן בחינוך בלתי פורמלי וקרימינולוגיה. לאחר שנישאה לבן זוגה אותו הכירה כבר בתקופת לימודיה בתיכון, עברה להתגורר ביחד איתו ביישוב עלי ומשם עברו להתגורר בקריית נטפים שבשומרון. לאחר עשר שנות נישואין בהן התרכזה בגידול הילדים ובתחזוקת הבית, התגרשה אשר ובעקבות כך גם החלה לעבוד במחלקת התיירות של המועצה האזורית שומרון ולעסוק בכתיבה. אשר החלה לשתף במדיה החברתית את תחושותיה בעקבות הגירושין וכתבה על נושאים כמו שבתות וחגים בלי הילדים, ועל יחס החברה הדתית לנשים בסטטוס שלה. בשנת 2018 ראה אור ספרה הראשון, כנפיים, מתכתב עם סיפורה האישי של אשר והתהליך שעברה אשר בעקבות הגירושין: ההתמודדות המקצועית בלהתחיל מחדש עם ארבעה ילדים, המגורים בחברה דתית ביישוב קטן בלי רישיון נהיגה והבנה בסיסית בניהול חשבון בנק או תקציב של משק בית ועוד. לאחר שספרה הראשון ראה אור הגיעו לאשר בקשות של הורים שחיפשו סדנאות כתיבה לילדיהם, וכך החלה אשר להנחות סדנאות כתיבה לילדים ובהמשך גם למבוגרים. במקביל המשיכה לכתוב, להרצות בנושאי הכתיבה שלה וללוות סופרים בתהליכי כתיבה והוצאה לאור.

## חיים אישיים
מתגוררת ביישוב קריית נטפים בשומרון עם ארבעת ילדיה.

## ספריה
* **כנפיים**, הוצאת קוראים, 2018
* **מי היה מאמין**, קוראים הוצאת ספרים, 2020
* **קליפות**, פרויקט במימון המונים, 2022

## קישורים חיצוניים

* 

* רשימת הפרסומים של שלומית אשר בקטלוג הספרייה הלאומית
* ספריה של שלומית אשר באתר עברית
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:עורכות ספרותיות ישראליות
קטגוריה:מבקרות ספרות ישראליות
קטגוריה:מבקרי ספרות ישראלים
קטגוריה:בלוגריות ישראליות
קטגוריה:פתח תקווה: אישים
קטגוריה:עלי: אישים
קטגוריה:מועצה אזורית שומרון: אישים
קטגוריה:בוגרי אוניברסיטת בר-אילן
קטגוריה:בוגרות אולפנת צפירה
קטגוריה:בוגרות שירות לאומי
קטגוריה:בוגרות בני עקיבא
קטגוריה:בוגרות אוניברסיטת בר-אילן
קטגוריה:מתנחלות
קטגוריה:יישובים קהילתיים: אישים
קטגוריה:ישראליות שנולדו ב-1981
סנונית ליס

**סנונית ליס** (נולדה ב-24 ביולי 1980) היא סופרת ישראלית, עיתונאית ומבקרת מוזיקה.

## ביוגרפיה
ליס נולדה וגדלה בקיבוץ עין שמר, בת לאמנית צילה ליס ולטייס הקרב בדימוס אורי ליס.

בשנים 2006–2009 שימשה כמבקרת מוזיקה וככתבת תרבות וטכנולוגיה באתר התוכן "נענע 10" ובעכבר העיר אונליין וכתבה למגוון מגזינים וכלי תקשורת.

ב-2006 הקימה עם בן זוגה, העיתונאי גבע קרא עוז, את "סנונית תוכן" - חברה לתוכן ולשיווק בדיגיטל, המספקת שירותי תוכן ושיווק ברשתות חברתיות לחברות גדולות, עסקים קטנים ובינוניים ועמותות.

ספרה הראשון של ליס, "כל הג'אז הזה", ראה אור ב-2017. הספר הוא רומן מכתבים המתרחש כולו באינטרנט ובמרכזו גיבורת הספר שמסלול חייה נקטע בעקבות תאונת דרכים טראומטית. "כל הג'אז הזה" משלב אלמנטים השייכים לעולם הישן לכאורה כמו כתיבת מכתבים, לצד שפה עכשווית וסלנג, וכלל גם אתר אינטרנט ייעודי לספר. הספר יצא לאור באנגלית ב-2023 תחת השם Someone's Secret ונכלל ברשימת הגמר של המועמדים לפרס Nation­al Jew­ish Book Award ה-73 של Jewish Book Council, בקטגוריית Hebrew Fiction in Translation (פרס ג'יין ויצמן).

ספרה השני, "תשע דרכים להיפרד", ראה אור ב-2022. הספר הוא אסופת סיפורים קצרים המציגים מציאות עתידנית או מקבילה, שבה טכנולוגיה מחליפה לא פעם יחסים בין אישיים. הספר היה מועמד לפרס גפן לספרות מדע-בדיוני ופנטזיה לשנת 2023 בקטגוריית ספרי המקור.

ספרה השלישי, "בסוד העניינים", ראה אור ב-2026.

בעלת תואר ראשון בפסיכולוגיה ותואר שני בלימודי תרבות. עבודת התזה שלה בהנחיית פרופ' עדיה מנדלסון-מעוז באוניברסיטה הפתוחה, עוסקת בטראומה ובמוגבלות דיבור בדמויות גברים בספרות העברית העכשווית.

ליס ניהלה בהתנדבות במשך כמה שנים את פורום עמותת אס"ף - הארגון הישראלי הרשמי לחולי פיברומיאלגיה ו-CFS באתר nana10, וכיום מנהלת בהתנדבות את קבוצת הפייסבוק "הריון, לידה ואימהות עם מוגבלות".

### חיים אישיים
מתגוררת בתל אביב עם בן זוגה העיתונאי גבע קרא עוז ועם שני ילדיהם.

## ספריה
* **כל הג'אז הזה**, הוצאת סנונית תוכן, 2017
* **תשע דרכים להיפרד**, הוצאת סנונית תוכן, 2022
* **Someone's Secret,** הוצאת סנונית תוכן, 2023
* **בסוד העניינים,** הוצאת אלטנוילנד, 2026

## קישורים חיצוניים

* 

* ספריה של סנונית ליס בקטלוג הספרייה הלאומית
* ספריה של סנונית ליס באתר סימניה
* 
* 
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:עורכות ספרותיות ישראליות
קטגוריה:בלוגריות ישראליות
קטגוריה:תל אביב-יפו: אישים
קטגוריה:בוגרי התיכון האזורי מבואות עירון
קטגוריה:בוגרות האוניברסיטה הפתוחה
קטגוריה:בוגרי האוניברסיטה הפתוחה
קטגוריה:מבקרי מוזיקה ישראלים
קטגוריה:כתבי תרבות ישראלים
קטגוריה:כתבות תרבות ישראליות
קטגוריה:סופרים כותבי עברית
קטגוריה:סופרות כותבות עברית
קטגוריה:עין שמר: אישים
קטגוריה:ישראליות שנולדו ב-1980
קטגוריה:ישראלים שנולדו ב-1980
מרחוק לרחוק (אלבום)

"**מרחוק לרחוק**" הוא אלבום האולפן השני של הזמר הישראלי אדם. את האלבום הוציאה ביולי 1988 חברת התקליטים הד ארצי תחת המספר הקטלוגי BAN 15301. "מרחוק לרחוק" נחשב לאלבום המצליח ביותר של אדם, כשכל ארבעת הסינגלים שלו נכנסו למצעד הפזמונים השבועי של רשת ג'.

## סינגלים
* "היא רוקדת לבדה" – נכתב על ידי רחל שפירא והולחן על ידי קורין אלאל. הגיע בשיאו למקום השני במצעד הפזמונים השבועי של רשת ג', ואף דורג במקום ה-13 במצעד הפזמונים השנתי ה'תשמ"ח (1988).
* "מצטער" – נכתב ידי רחל שפירא והולחן על ידי יזהר אשדות. הפך לאחד משיריו המוכרים ביותר של אדם. רבקה מיכאלי, התקשרה אליו לאחר הצלחת הסינגל וביקשה ממנו להתראיין ל"סיבה למסיבה". נטען על ידי ארגונים פמיניסטיים ישראליים כי השיר נכתב על מקרה אונס, בו האנס מצטער על מעשיו. אדם הכחיש טענות אלו ואף ציין כי "מצטער" נכתב על ידי רחל שפירא, אחת מהפזמונאיות הישראליות המוכרות ביותר ופעילה פמיניסטית. "מצטער" כבש את מצעד הפזמונים השבועי של רשת ג', והוכתר כשיר השנה במצעד הפזמונים השנתי תשמ"ח (1988) של רשת ג'.
* "שקיעה אחת" – שיר שלווה בקולות רקע של הזמרת הישראלית-אוסטרית תמנה בראואר. נכתב ידי אלונה קמחי והולחן על ידי יזהר אשדות. שהה שבועיים בראש מצעד הפזמונים השבועי של רשת ג', והגיע למקום ה-16 במצעד הפזמונים השנתי לשנת תשמ"ט (1989).
* "מכור לאהבה" – נכתב והולחן על ידי קן ברג'ס ונאוה ברוכין, ותורגם על ידי אהוד מנור לעברית. הגיע בשיאו במצעד הפזמונים השבועי למקום השלישי, ודורג במקום ה-27 במצעד השנתי תשמ"ט (1989) של רשת ג'.

## רשימת רצועות

### משתתפים באלבום

עיבודים והפקה מוזיקלית: יזהר אשדות

תופים, בס, קלידים, גיטרה חשמלית ואקוסטית: יזהר אשדות

גיטרה חשמלית: דומיניק דיין, קובי אייזנמן

פסנתר: איתי הבר

תופים: דובי קיזלשטיין

כלי הקשה: איקי לוי

הוקלט באולפני DB

טכנאי הקלטה ומיקס: גיל תורן

## קישורים חיצוניים

* 

## הערות שוליים

קטגוריה:אלבומי אדם
קטגוריה:אלבומים בעברית
קטגוריה:אלבומים שהופקו על ידי יזהר אשדות
קטגוריה:אלבומי חברת הד ארצי
נוסע רחוק (שיר)

"**נוסע רחוק**" הוא סינגל שהוקלט על ידי הזמר הישראלי אדם. הוא יצא לאור בשנת 1987, על ידי חברת התקליטים הד ארצי, כסינגל מתוך האלבום סוד.

## רקע וכתיבה
השיר נכתב על ידי אלונה קמחי והופק על ידי יזהר אשדות. הוא הוצג כמועמד לכניסה למצעד הפזמונים השבועי של רשת ג' ב-8 בדצמבר 1987 בשבוע לאחר מכן נכנס לדירוג במקום ה-18. ב-5 בינואר 1988 עלה השיר למקום השני – המיקום הגבוה ביותר שהגיע אליו. לבסוף, ב-23 בפברואר, לאחר עשרה שבועות רצופים, יצא מהמצעד השבועי. במצעד הפזמונים העברי השנתי ב-1988 דורג במקום ה-22.

## מיקומי שיא

## קישורים חיצוניים

## הערות שוליים

קטגוריה:שירי אדם
קטגוריה:שירים בעברית
קטגוריה:שירים שנכתבו על ידי אלונה קמחי
קטגוריה:סינגלים בהוצאת הד ארצי
רסיסי אהבה

**רסיסי אהבה** הוא סרט דרמה ישראלי משנת 2011 בבימויו של ניסים נוטריקה, עם ריימונד אמסלם ויחזקאל לזרוב בתפקידים הראשיים.

## רקע

התסריט נכתב על ידי ניסים נוטריקה בהשראת סיפור ילדותו במשפחה קשת יום ומתפוררת בשכונת מצוקה בירושלים. האם היא אישה מוכה והבעל מתעלל בה כל הזמן. מהאהבה הגדולה בהתחלה נשארו רק רסיסים.

ניסים נוטריקה היה מועמד לפרס חג'ג' לסרט עלילתי בפסטיבל הקולנוע ירושלים ב-2011.

העלילה מתרחשת בשכונת נחלאות בירושלים ב-1968.

## תקציר העלילה
סמי כהן הוא גבר מרשים ויפה תואר. הוא נשוי למלכה ולהם ארבעה ילדים. הבכור שלמה משרת בצבא ונמנע מלחזור הביתה בחופשות. הבת תקווה בחרה להיות בקיבוץ, רחוק מהמשפחה. בבית נשארו איציק המתכונן לבר מצווה ומיכה הקטן שאינו מדבר בגלל מה שהוא חווה בבית.

לסמי יש נגריה בשותפות עם אברהם, ניצול שואה. הוא מתחמק מעבודה, שותה, מהמר בקלפים, מעשן ביום כיפור ומבלה שעות רבות עם דינה, אישה בודדה עשירה שמחלקת אתו את יצועה וגם תומכת בו בכספים אותם הוא מפסיד בקלפים.

מלכה אשתו ואם ארבעת ילדיו, היא אישה מסורתית וכנועה, שמנסה בכל כוחה לשמר את התא המשפחתי. בסמוך אליה גרות אימה ג'מילה ששונאת את סמי ומקללת אותו תוך כדי עישון נרגילה, אחותה ציונה שמנסה לגלות לה את האמת ושכנתה הרכלנית בכורה.

לסמי יש תוכנית גדולה להתקדם בחיים. הוא קונה ביחד עם ידידיו הקלפנים וכסף שמקבל מדינה, את המועדון של סוראמלו. דינה מופיעה כזמרת במועדון ושרה שם את "La Nave del Olvido" אך הוא צובר חובות וסמי מפזר המחאות רבות ללא כיסוי ונשלח לבית כלא.

אופירה והילדים מבקרים אותו בכלא והוא מבקש לדחות את בר המצווה אך מלכה מסרבת בהוראת הרב.

לבסוף דינה אוספת כסף ומשחררת אותו מהכלא ללא ידיעת מלכה. בכורה מגלה לה כי סמי בשכונה ביחד עם דינה. ג'מילה מגיעה לדירתם ומקללת את דינה ואחותה ציונה אומרת שעליה להתגרש אבל מלכה מסרבת ומגרשת אותה.

אברהם מנסה להתקרב אל מלכה ומזמין אותה לצאת אתו אך היא אומרת שהיא עדיין אשת איש ומסרבת. היא הולכת לדירת דינה אך סמי יוצא, מכה אותה ומזהיר אותה לבל תחזור שוב.

דינה מציעה למלכה כסף כדי שתוותר על סמי אך מלכה זורקת את השטרות.

מלכה הולכת למגדת עתידות וזאת יועצת לה להשיג שומן חזיר ולהניח אותו בכניסה לביתה של דינה. אם סמי ידרוך עליו, הטומאה שלו תחדור לשומן החזיר. מיכה הקטן נשלח להניח את שומן החזיר אך הוא רואה שדינה עוזבת וסמי שהגיע דופק בדלת שלא נפתחת.

בתחילת הסרט מקריאה מלכה את צוואתה למשפחה ומבקשת שלא יערכו סעודות לזכרה אלא קבר נמוך כמו שחייה היו נמוכים.

## צוות השחקנים

## קישורים חיצוניים

*קדימון לרסיסי חיים, באתר יוטיוב
*רסיסי אהבה, באתר קרן הקולנוע הישראלי
*רסיסי אהבה, בספר הקולנוע הישראלי
* 

* 

קטגוריה:סרטי 2011
קטגוריה:סרטים בעברית
קטגוריה:סרטי דרמה ישראליים
קטגוריה:סרטים ישראליים משנת 2011
קטגוריה:סרטי יונייטד קינג
עד שיבוא אוקטובר

"**עד שיבוא אוקטובר**" הוא סינגל שהוקלט על ידי הזמרת הישראלית מאיה אברהם. הוא יצא לאור ביוני 2012, לאור חברת התקליטים הפיל, כסינגל שני מתוך האלבום ליום הזה חיכיתי.

## רקע וכתיבה
השיר נכתב על ידי בן ארצי והופק על ידי רפי קריספין. הוא הוצג כמועמד לכניסה למצעד הפזמונים השבועי של רשת ג' ב-5 ביולי 2012. בשבוע לאחר מכן נכנס לדירוג במקום השמיני. ב-19 ביולי עלה השיר למקום השני – המיקום הגבוה ביותר שהגיע אליו. לבסוף, ב-11 באוקטובר, לאחר תשעה שבועות רצופים, יצא מהמצעד השבועי.

במצעד הפזמונים העברי השנתי ב-2013 דורג במקום ה-33.

## מיקומי שיא

## הערות שוליים

קטגוריה:שירי מאיה אברהם
קטגוריה:שירים בעברית
קטגוריה:שירים על אוקטובר
איריק אנגה

**איריק סון אנגה** (בשוודית: **Erik Sune Enge**; נולד ב-26 ביולי 1996) הוא שחקן שוודי-פיני.

## ביוגרפיה
איריק אנגה נולד בעיר סטוקהולם שבשוודיה בשם איריק לינגרין (Lönngren), וכשהיה בן כמה חודשים עבר עם הוריו לאולנד. אמו, מריה, נולדה באולנד, ואביו, פטריק, נולד בשוודיה. בסביבות שנת 2020 החליף את שם המשפחה שלו לאנגה, שם הנעורים של סבתו מצד אביו. בצעירותו למד אנגה בבית הספר לאמנויות הבמה "קולטורמה" שבסטוקהולם. הוא דובר שוודית, אנגלית, פינית, איטלקית וגרמנית.

## קריירה
בין השנים 2015 ל-2016 השתתף אנגה בסדרת הטלוויזיה השוודית , בתפקיד פינן.

בשנת 2018 השתתף בעונה הרביעית של סדרת הדרמה "הגשר", בה גילם את דמותו של כריסטופר.

בשנת 2020 כיכב בסרט הדרמה-ספורט "Tigers" , בו גילם את דמותו של שחקן הכדורגל השוודי מרטין בנגטסון . הסרט מבוסס על האוטוביוגרפיה שכתב בנגטסון על חוויותיו ככדורגלן צעיר בקבוצת הכדורגל האיטלקית אינטר מילאנו.

## פילמוגרפיה
### טלוויזיה

### קולנוע

## פרסים ומועמדויות

## קישורים חיצוניים

* איריק אנגה, באתר מסד הנתונים הקולנועי השוודי

## הערות שוליים

קטגוריה:שחקני קולנוע וטלוויזיה פינים
קטגוריה:שחקני קולנוע וטלוויזיה שוודים
קטגוריה:סטוקהולם: אישים
קטגוריה:שוודים שנולדו ב-1996
Dale Promo

"**Dale Promo**" (בעברית: "**יאללה פרומו**") הוא סינגל שהוקלט על ידי הזמרת הישראלית נועה קירל והזמר הפוארטו ריקני מטרו דה סבאג'. את השיר הוציאה ב-27 במאי 2022 לאור חברת התקליטים Graph Pen, כסינגל שלא מתוך אלבום אולפן. הוא הופק על ידי מפיק המוזיקה הישראל-הולנדי בועז ואן דה ביטס.

## רקע וביקורות
את השיר חיבר מטרו דה סבאג'. זה לא שיתוף הפעולה הראשון בינו לבין אמן הישראלי, כשבעבר הוציא גרסה ספרדית עם אליעד נחום לשיר "אל תגלי".

אתר "Mako" ציין כי קולה של קירל בשיר נשמע ערוך באופן לא-טבעי, והמבטא שלה בספרדית לא טוב.

ברשת הזרמת המדיה ספוטיפיי, הצליח לצבור למעלה מ-589 אלף השמעות.

## וידאו קליפ
הווידאו קליפ הרשמי פורסם ב-27 במאי 2022, יום צאת השיר. הוא בוים על ידי דורון סריי, ונכון לאוגוסט 2022 עומד מונה הצפיות של הקליפ על למעלה מ-3.3 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי נועה קירל
קטגוריה:שירים בספרדית
קטגוריה:סינגלים בהוצאת אטלנטיק רקורדס
הבצורת באירופה (2022)

ממוזער|239x239 פיקסלים|אזהרות בצורת באירופה מ-21 ביולי 2022.
בקיץ 2022, חלקים ביבשת אירופה החלו לחוות תנאים של בצורת, אשר החמירו בעקבות גלי חום. ב-9 באוגוסט, חוקר בכיר בנציבות האירופית ציין כי נראה שזו השנה הגרועה ביותר באירופה מזה 500 שנה.

## צרפת
[ממוזער|235x235 פיקסלים| נהר ה[ליס (נהר)|ליס , לאחר שהתייבש בכניסה לעיר שאמברי ב-28 ביולי 2022.]]
[ממוזער|235x235 פיקסלים| נהר ה[איבון  התייבש בקומונה אובנה ביולי 2022.]]
[ממוזער| עצים יבשים ב[רביול , ז'ורה]]
חלקים מסוימים בצרפת חוו בצורת. שני שלישים מהמדינה נמצאים בכוננות למשבר. לפי הדיווחים, המצב נגרם בשל גלי החום ההיסטוריים אשר פקדו את המדינה. יולי היה החודש היבש ביותר בצרפת מזה 60 שנה. עד חודש אוגוסט, אזלו מי השתייה ב-100 כפרים. השימוש במים הוגבל כמעט בכל מחוזות צרפת. אליזבת בורן, ראשת ממשלת צרפת, כינתה את המצב "הבצורת הקשה ביותר בהיסטוריה". ב-5 באוגוסט היא הודיעה על הקמת יחידת משברים בין-משרדית.

קציר התירס הלאומי צפוי להיות נמוך ב-18.5% ביחס לשנת 2021. מחסור בחלב צפוי להתרחש בהמשך. עם זאת, חוות המלח הרוויחו מהטמפרטורות החמות.

## גרמניה
מפלס המים של נהר הריין ירד עד כדי כך שהספנות באזור הושפעה.

## איטליה
מצב חירום הוכרז במדינה ביולי 2022. הבצורת נחשבה לגורם למותן של עשרות פרות. מפלס המים נהר הפו ירד והנהר הצטמצם והתייבש בחלק מגדותיו.
[ממוזער|230x230 פיקסלים| הנהר הארוך ביותר ב[איטליה, נהר הפו, התייבש בשל הטמפרטורות החמות]]

## רומניה
ביולי 2022 הוכרזו הגבלות מים ברומניה, כהכנה לבצורת.

## ספרד ופורטוגל
חצי האי האיברי חווה בצורת. מחסור במים הפך נפוץ בספרד, ולכן החל קיצוב בכמויות המים. גם פורטוגל הכריזה על משבר בצורת.

## הממלכה המאוחדת
יולי 2022 היה חודש יולי היבש ביותר באנגליה מאז 1935. לפי סקיי ניוז, באחד מכל שבעה מחוזות במדינה, זה היה יולי היבש ביותר מאז תחילת הרישומים ב-1836. כתוצאה מכך, הוחל איסור על שימוש בצינורות השקיה בחלקים מסוימים של דרום-מזרח אנגליה.
ממוזער|מדשאת פארק גריניץ' יבשה, יולי 2022
שדות ואדמות בור במדינה התייבשו. ב-12 באוגוסט נכנס לתוקף איסור צנרת על ידי ספק מי השתייה South East Water. תנאים דמויי-בצורת השפיעו גם על דרום-מערב אנגליה.

ב-12 באוגוסט, הוכרזה בצורת בשמונה מתוך 14 אזורי המשרד לאיכות הסביבה: דבון וקורנוול, סולנט וסאות' דאונס, קנט ודרום לונדון, הרטס וצפון לונדון, מזרח אנגליה, תמזה, לינקולנשייר ונורת'האמפטונשייר, וכן מזרח המידלנדס. על פי דיווחים, אספקת החשמל נמצאת בסיכון. רמות המים במאגרים נמצאות בשפל של 25 שנה.

ב-15 באוגוסט הוחל איסור על שימוש בצינורות השקיה במחוז קורנוול, לראשונה מזה 26 שנים.

## ראו גם
* גל החום באירופה (2022)

## קישורים חיצוניים

* 
* 

## הערות שוליים

אירופה
קטגוריה:אירופה: אסונות טבע
קטגוריה:אסונות טבע ב-2022
קטגוריה:2022 בממלכה המאוחדת
קטגוריה:2022 באיטליה
קטגוריה:2022 בצרפת
קטגוריה:2022 בגרמניה
קטגוריה:2022 בספרד
קטגוריה:2022 באירופה
הר ת'ול (נונאווט)

**הר ת'ול** (באנגלית: **Mount Thule**) הוא הר ברכס הרי באפין על האי ביילוט, בטריטוריית נונאווט, שבקנדה.

רכס הרי באפין הוא חלק מהקורדילרה הארקטית.

הר ת'ול ממוקם 34 קילומטרים מצפון לכפר האינואיטי מפרצון פונד שבאי באפין.

גובהו של הר ת'ול 1,711 מטרים מעל פני הים.

ת'ול
ת'ול
שון דונדט

**שון דונדט** (בפלמית:**Sean Dhondt**; נולד ב-13 בפברואר 1984), הוא זמר ומנחה רדיו וטלוויזיה בלגי.

שון דונדט נולד בסיינט ניקלאס במזרח פלנדריה. 

## קריירה
בשנת 2001 הקים את להקת הפופ-פאנק  Nailpin הבלגית. תחילה הוא היה מתופף והחל משנת 2006 הסולן. בשנת 2007 הלהקה הוציאה הקלטה של שיר They Don't Know שבמקור בוצע על ידי קירסטי מקוי בשנת 1979. השיר הגיע למקום השישי באולטראטופ. לאחר הוצאת האלבום השלישי וסבב הופעות באוקטובר 2009 הלהקה הודיעה על הפסקה בפעילות ולא חידשה אותה בהמשך. דונדט המשיך בקריירת סולו למשך מספר שנים. בשנים 2014–2019 הוא היה סולן של להקה Manoeuvres הבלגית.

בשנת 2005 דונדט החל להנחות תוכנית טלוויזיה מוזיקאית בערוץ TMF Flanders. בהמשך הוא הנחה בערוץ JIM ביחד עם אלין דה מונק. כמו כן הוא קיבל תוכנית ערב אישית Sean Late Night. בשנת 2015 הוא עזב את הערוץ.

בשנת 2011 דונדט החל לשדר בערוץ טלוויזיה VTM 2 בו הוא קיבל להנחות תחרות ריקודים The Ultimate Dance Battle. בשנת 2012 הוא הנחה את העונה השנייה של התוכנית. בשנים 2012 ו-2014 הוא היה מדריך בתוכנית The Voice Kids. הוא ממשיך לעבוד בערוץ גם בשנות ה-20.

בנוסף לטלוויזיה דונדט משדר תוכנית רדיו. בשנים 2015–2017 הוא היה שדרן של תוכנית The BSMNT בתחנת רדיו שמתמחה במוזיקה. בשנת 2017 הוא קיבל תוכנית ששודרה בימי ראשון בצהריים.

בשנת 2017 הנחה את העונה השמינית והאחרונה של תוכנית המציאות "פקין אקספרס" בגרסתה הבלגית. 

דונדט היה חלק של צוות מוזיקלי של מספר סרטים וסדרות טלוויזיה בלגיות ושיחק בתפקיד קמע.

בשנת 2020 דונדט היה במרכז שערוריית סקסטינג שבעקבותיה מספר אנשים נעצרו ובשנת 2021 הוא התגרש.

## קישורים חיצוניים

## הערות שוליים

קטגוריה:זמרים בלגים
קטגוריה:מנחי טלוויזיה בלגים
קטגוריה:שדרני רדיו וטלוויזיה
קטגוריה:מוזיקאי רוק
קטגוריה:מתופפים
קטגוריה:בלגים שנולדו ב-1984
אנטוליה נוסאטי

**אנטוליֶה נוֹסָאטִי** (ברומנית: **Anatolie Nosatîi**; נולד ב-12 בספטמבר 1972) הוא פוליטיקאי מולדובי המשמש כשר ההגנה של מולדובה מאז 1 במרץ 2022.

## ביוגרפיה
נוסאטי נולד ב-12 בספטמבר 1972. ב-1993 התגייס לצבא מולדובה. הוא למד באקדמיות צבאיות במולדובה, באוקראינה ובארצות הברית. הוא שירת בכוח שמירת שלום בעיראק, שימש כמפקד גדוד, ולאחר מכן מילא תפקידי מטה ומנהל שונים במטה הכללי המולדובי. ב-2020 הוא פרש מהצבא.

ב-6 באוגוסט 2021 הציגו נשיאת מולדובה מאיה סנדו וראש הממשלה נטליה גבריליצה את נוסאטי כמועמדן לתפקיד שר ההגנה. כעבור שבועיים ביקר בקייב במהלך יום העצמאות האוקראיני ונפגש עם מקבילו האוקראיני אנדרי טאראן במטרה לחזק את הסולידריות בין שתי המדינות.

## קישורים חיצוניים

* אנטוליה נוסאטי באתר משרד ההגנה המולדובי
* אנטוליה נוסאטי בפייסבוק

## הערות שוליים

קטגוריה:פוליטיקאים מולדובנים
קטגוריה:שרי הגנה
קטגוריה:שרי ממשלת מולדובה
קטגוריה:ילידי 1972
ראש המטה הכללי (מולדובה)

ממוזער|סמל הצבא הלאומי
**ראש המטה הכללי** (ברומנית: **Șefii Marelui Stat Major al Armatei**) הוא הדרג הפיקודי העליון בכוחות המזוינים הלאומיים של מולדובה. הוא כפוף לשר ההגנה והוא היועץ הצבאי הישיר של ממשלת מולדובה. מקביל לתפקיד הרמטכ"ל בצה"ל. על פי חוקת מולדובה, במקרה של מלחמה, מתמנה גנרל בכיר לתפקיד "המפקד העליון" של הצבא, והרמטכ"ל הופך באופן אוטומטי לסגנו.

בימיה הקצרים של הרפובליקה הדמוקרטית המולדובנית נוסד תפקיד "המנהל הכללי של הכוחות המזוינים" אשר מילא בו זמנית את תפקיד שר ההגנה ותפקיד ראש המטה הכללי. לאחר התפרקות ברית המועצות הוקם שוב צבא מולדובי עצמאי מחדש. ב-1992 הוקם משרד ההגנה, וב-1994 נוסד תפקיד ראש המטה הכללי.

## רשימת ראשי המטה הכללי

## קישורים חיצוניים

* Ministerul Apărării Naționale, "Șefii Statului Major General"

* 
* 

קטגוריה:מפקדי צבאות סדירים בעת החדשה
קטגוריה:מולדובה: צבא וביטחון
משרד ההגנה (קרואטיה)

**משרד ההגנה של רפובליקת קרואטיה** (בקרואטית: **Ministarstvo obrane Republike Hrvatske** או בראשי תיבות **MORH**) הוא משרד בממשלה הקרואטית, האחראי על יישום מדיניות הביטחון של קרואטיה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של קרואטיה, כמו גם על גיוסם בשעת הצורך. הוא מדווח ישירות לראש הממשלה. ראש המטה הכללי של הכוחות המזוינים מדווח ישירות לשר.

מריו באנוז'יץ' מהאיחוד הדמוקרטי הקרואטי מכהן כשר ההגנה הלאומית מאז 23 ביולי 2020.

## קישורים חיצוניים

* 

קטגוריה:קרואטיה: צבא וביטחון
קטגוריה:משרדי ביטחון
קטגוריה:קרואטיה: פוליטיקה
זאק גרנייה

**זאק גרנייה** (באנגלית: **Zach Grenier** נולד; 12 בפברואר 1954) הוא שחקן קולנוע וטלוויזיה אמריקאי. הוא ידוע בעיקר בזכות תפקידיו בסרטים מועדון קרב, וטוויסטר, ותפקידיו בסדרות הטלוויזיה "האישה הטובה" ודדווד.

## ביוגרפיה
גרנייה נולד בשנת 1954 באנגלווד, ניו ג'רזי. אמו של גרנייה, שהייתה קריינית רדיו פולניה, הכירה את אביו כשעבד כמהנדס סאונד בתחנת הרדיו WBNX בברונקס בסוף שנות ה-30. 

## קריירה
תפקידו הראשון בקולנוע היה אחד מקהל בתוכנית רדיו בסרטו של וודי אלן עליו לא קיבל קרדיט ברשימת הקרדיטים בסוף הסרט. באותה שלנ שיחק בסרט הקולנוע "קני". שנה לאחר מכן שיחק בסרט הקולנוע נערה עובדת.

בשנת 1997 החל לשחק התפקיד ראשי בסדרת הטלוויזיה קצרת הימים, "C-16" . 

הוא הופיע בעונה הראשונה של סדרת הטלוויזיה 24. הוא גילם את אנדי קראמד, המהמר שהביא את המגפה לעיר, בסדרת הטלוויזיה דדווד, והופיע בכמה פרקים של סדרת הטלוויזיה חוק וסדר. גרנייה גילם את הבוס של אדוארד נורטון בסרט הקולנוע במועדון הקרב ואת מל ניקולאי בסרט זודיאק, שניהם סרטיו של הבמאי דייוויד פינצ'ר. הוא הופיע בסרט "Talk Radio" משנת 1988 בתור גורו הפיננסים סיד גרינברג, תפקיד שגילם בגרסה הבימתית.

בשנת 1991 החל לשחק בתפקיד חוזר בסדרת הטלוויזיה חוק וסדר. הוא שיחק בשבעה פרקים לאורך השנים.
בסרט טוויסטר משנת 1996, הוא גילם את אדי, עוזרו של ד"ר ג'ונאס מילר.

בשנת 1997 הוא שיחק בסרט הקולנוע דוני בראסקו כמטפל זוגי. הוא שיחק בתפקיד של פרופסור קרדיף בסרט האימה "Pulse" משנת 2006.

ב-2002 הופיע בסדרה 'תרגיע' (פרק 7 בעונה 2) בתפקיד מנהל בכיר ברשת NBC, לה מציע לארי דייוויד את הסדרה המדומיינת על איליין מסיינפלד.

בשנת 2009, הוא הופיע בברודוויי לצד ג'יין פונדה במחזה 33 וריאציות מאת המחזאי מויזס קאופמן,  והעניק לו מועמדות לפרס טוני .

בשנת 2010 לוהק לסדרת הטלוויזיה האישה הטובה בתור דייוויד לי, עורך דין בכיר בחברה. בתחילת העונה החמישית בספטמבר 2013 הוא החל לשחק בתפקיד חוזר בסדרה. הוא שב לגלם את דייוויד לי בסדרת הספין אוף הטובות לקרב בשנת 2017.2 ב-2022 שיחק בסרט "מילה שלה".

## קישורים חיצוניים

* 

## הערות שוליים

קטגוריה:אמריקאים ממוצא פולני
קטגוריה:שחקני תיאטרון אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1954
המתחם ה-25

**המתחם ה-25** היא סדרת דרמת נעורים ומתח ישראלית שעלתה לשידור בכאן חינוכית ב-4 בספטמבר 2022. את הסדרה יצרו רז יובן, אלעד חן ומיתר פרהט, שגם כתבו את התסריט

## עלילה

הסדרה עוקבת אחר תעלומה המתרחשת בגן החיות המקראי שבירושלים, לאחר שעיט נדיר נגנב באישון לילה מגן החיות, והחשוד בגניבה הוא אוריה (אמיר בנאי), המתנדב בגן כחלק מצוות "ינשוף" המורכב מנערים ונערות. אוריה נדרש להוכיח את חפותו תוך שלושה חודשים. הוא יוצא למסע למציאת הגנב. אליו חוברת נגה (מיכאלה מזרחי), בת זוגו של יוני (עידו טאקו), מנהיג הקבוצה. במהלך המסע מגלה שהדרך לחקר האמת מסובכת.

## דמויות
* **אוריה בכרך** (אמיר בנאי) – נער חרדי שיצא בשאלה, היה לעבריין וכעת עובד בגן במקום עונש המאסר שלו. מואשם בגניבה של עיט נדיר מגן החיות ונדרש להוכיח את חפותו תוך שלושה חודשים. במהלך הסדרה מתאהב בנגה. לבסוף נהפך לבן זוגה של נגה.
* **נגה ויסמן** (מיכאלה מזרחי) – חוברת לאוריה ומתאהבת בו במסעו למציאת הגנב האמיתי. בת זוגו של יוני. בסוף נהפכת לבת זוגו של אוריה.
* **יוני דותן** (עידו טאקו) – מנהיג צוות "ינשוף" בגן החיות. בן זוגה של נגה. ילד מאומץ.
* **נעמי** (איימי שפנר) – אחראית על פינת החי בגן החיות, חולמת להתגייס לגדוד קרקל ומתאמנת הרבה לשם כך. לבסוף נהיית בת זוגו של שמר.
* **שמר מנדל לנדאו** (אלעד תורג'מן) – אחראי על קופי האורנגאוטן בגן החיות. חרדי, מאוהב בסתר בנעמי ידידתו. לבסוף נהיה בן זוגה של נעמי.
* **אסיה אסתר קינן** (מורין אמור) – עובדת במתחם הזוחלים בגן החיות. אחיה עבר תאונה, נפצע ונמצא בבית חולים.
* **וואסים בדרן** (שאדי מרעי) – בן נוער ערבי המתנדב בקליניקה בגן החיות. עוזרו של ארי.
* **גיורא** (יואב רוטמן) – ראש צוות ינשוף. רכז פעילות בני הנוער בגן החיות המקראי. בסוף מגלים שהוא גנב את ווסלי העיט ואחראי על כל הגניבות.
* **יעקב פריט (יקי פריאנטה)** (דני שטג) – שומר גן החיות. מרבה לדבר עם בני הנוער המתנדבים במקום. התגלה כי הוא אביו הביולוגי של יוני. נעצר בחשד לגנבות שהתרחשו בגן.
* **ארי** (ג'וש שגיא) – הוטרינר הראשי של גן החיות.
* **מיכאלה** (אביב כרמי) – מנהלת גן החיות המקראי.
* **אמיר דותן** (יפתח קליין) – האבא המאמץ של יוני. מפקד משטרת ירושלים.
* **עוז נחום** (גיל וייס) – שוטר החוקר את הגנבות שהתבצעו בגן.
***אלישע קינן** (איתן יהוד) – אחיה של אסיה. דתי. נפגע בשריפה במועדון נוער ולכן משוקם בבי"ח.
***רחלי דותן** (טלי בן יוסף) – האמא המאמצת של יוני ואשתו של אמיר.
***תומר דותן** (יואב דלל) – בנם הביולוגי של אמיר ורחלי ואחיו של יוני.
***צביקי** (אופיר עייני) – ילד חרדי שמביא חיות נדירות לוואסים.
***איש שוק בע"ח** (דוריאל זוהר) – איש שמעוניין בנחש
***ליבי** (שיר טרן) – בת הדודה של אסיה. חב"דניקית. יצאה עם שמר לדייטים.

## הפקה ובימוי
צילומי הסדרה החלו באפריל 2022 והסתיימו בסוף מאי 2022. מרבית הסדרה צולמה בגן החיות התנ"כי בירושלים, תוך שיתוף פעולה עם מטפלים מגן החיות.

במאי הסדרה הוא אביעד קידר. מפיקי הסדרה הם אפרת דרור ועוז וידל.

## סקירת הסדרה
הסדרה עלתה לשידור ב-4 בספטמבר 2022 בערוץ כאן חינוכית בטלוויזיה, ובערוץ היוטיוב של כאן חינוכית. פרקי הסדרה הועלו בבכורה לצפייה מוקדמת ביישומון כאן חינוכית בבוקר ימי השידור.

## פרקים

## פרסים ומועמדויות

## ראו גם
* נשרים
* מבצע קיפוד

## קישורים חיצוניים

* אתר האינטרנט הרשמי של המתחם ה-25, באתר כאן חינוכית
* 
* 

## הערות שוליים

קטגוריה:סדרות נעורים ישראליות
קטגוריה:סדרות טלוויזיה ישראליות שעלו לשידור בשנת 2022
קטגוריה:כאן חינוכית: תוכניות וסדרות
בראד פינסטאד

**בראדלי הווארד פינסטאד** (באנגלית: **Bradley Howard Finstad**; נולד ב-30 במאי 1976) הוא פוליטיקאי וחקלאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת מינסוטה מאז אוגוסט 2022. טרם היבחרו אל הקונגרס של ארצות הברית היה חבר בית הנבחרים של מינסוטה בשנים 2003–2009, ובתקופת נשיאותו של דונלד טראמפ הוסיף לכהן כמנהל מרחב הפיתוח הכפרי של מחלקת החקלאות של ארצות הברית במינסוטה.

## ביוגרפיה
פינסטאד נולד בניו אולם (New Ulm) שבמינסוטה, דור רביעי למשפחה תושבת האזור. הוא גדל בחווה חקלאית שבבעלות משפחתו במחוז בראון. לפיסטאד תואר ראשון בחינוך חקלאי מאוניברסיטת מינסוטה. בתום לימודיו הגבוהים הצטרף פינסטאד למחלקת משאבי האנוש של החברה "כריסטנסן חוות משפחתיות", ולאחר מכן התמנה למנהל אזורי בלשכה החקלאית של מדינת מינסוטה. כעבור זמן מה הצטרף לסגל של חבר הקונגרס מארק קנדי  על תקן יועץ לענייני חקלאות. בשנת 2002 נבחר פינסטאד אל בית הנבחרים של מינסוטה, והחל את כהונתו שם ב-7 בינואר 2003. במהלך כהונתו האחרונה בבית המחוקקים המדינתי היה עוזרו של מנהיג סיעת המיעוט.

בטרם עזב את בית הנבחרים ב-2009, היה חבר בוועדה המייעצת לבריאות כפרית תחת מושל מינסוטה טים פולנטי. בשנים 2008–2017 היה פינסטאד מנכ"ל "המרכז למדיניות כפרית ופיתוח", ארגון מחקר מדיניות ללא מטרות רווח שבסיסו בסנט פיטר שבמינסוטה. הוא גם עבד בחברת מחקר וייעוץ חקלאי. בנובמבר 2017 מינה נשיא ארצות הברית דונלד טראמפ את פינסטאד למנהל מרחב הפיתוח הכפרי של מחלקת החקלאות של ארצות הברית במינוסטה. פינסטאד עזב את התפקיד הזה לאחר שטראמפ עזב את הבית הלבן בינואר 2021. לאחר מכן הצטרף לאגודת מגדלי תרנגולי ההודו של מינסוטה כמנכ"ל בפועל.

לאחר שחבר הקונגרס ג'ים הגדורן נפטר בעודו מכהן בבית הנבחרים, הכריז פינסטאד על התמודדותו אל מועמדות המפלגה הרפובליקנית לייצוג מחוז הקונגרס הראשון של מינסוטה בבית הנבחרים של ארצות הברית. בבחירות המקדימות של הרפובליקנים ב-24 במאי 2022 גבר פינסטאד על חבר בית הנבחרים המדינתי ג'רמי מונסון ושבעה מועמדים נוספים, עם 38.1% מהקולות. ביום הבחירות המיוחדות, שהתקיים ב-9 באוגוסט 2022, ניצח את מועמד המפלגה הדמוקרטית ונבחר אל בית הנבחרים של ארצות הברית.

פינסטאד הושבע לתפקידו בידי יושבת ראש בית הנבחרים ננסי פלוסי ב-12 באוגוסט 2022. מאוחר יותר באותו היום הצביע נגד החוק לצמצום האינפלציה שיזם הנשיא ג'ו ביידן.

## קישורים חיצוניים

* 

* 

## הערות שוליים

קטגוריה:אמריקאים ילידי מינסוטה
קטגוריה:בוגרי אוניברסיטת מינסוטה
קטגוריה:חברי בית המחוקקים של מינסוטה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית ממינסוטה
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1976
אמיר בנאי

**אמיר בנאי** (נולד ב-8 בדצמבר 2003) הוא שחקן ישראלי.

## ביוגרפיה
בנאי נולד בשנת 2003, בנם של הקומיקאית אורנה בנאי והעיתונאי אהרן ברנע. הוריו נפרדו כשהיה כבן שלוש, ומאז הוא גדל עם אימו בתל אביב-יפו. דודיו הם הזמרים מאיר בנאי ואביתר בנאי. בכיתה י"א נשר מלימודיו בבית הספר.

החל מ-2022 בנאי נמצא בזוגיות עם השחקנית נעה ריינהולד, אותה הכיר במהלך צילומי הסדרה "אינפיניטי".

משרת בתיאטרון צה"ל.

## קריירה
בנאי למד בקורסי משחק אצל המלהקת גלית אשכול ואצל השחקן והמנחה איתי תורג'מן.

בשנת 2013, כשהיה בן 10, הוזמן להתארח בתוכנית הסאטירה "מצב האומה", בה השתתפה אימו אורנה.

בשנת 2015 הופיע כילד במספר מערכונים שונים בתוכנית הבידור "ארץ נהדרת".

בשנת 2016 לוהק לתפקיד ראשי במחזמר לילדים "אופוריה – העיר השמחה בעולם" בתיאטרון חיפה, בבימויה של דפנה זילברג. הייתה זו הופעתו הראשונה בתיאטרון, ולאחר מכן החליט לקחת הפסקה מהמשחק.

בשנת 2022 חזר לעולם המשחק כאשר הופיע בסדרת הדרמה "שעת אפס" של כאן 11, בתפקיד אגם. בהמשך אותה שנה הופיע גם בסדרות הנעורים של כאן חינוכית "שקשוקה" בתפקיד אור ו"מיוחדת" בתפקיד עומר, וכן בסדרת הנעורים "אינפיניטי" של ערוץ זום ו-yes, בתפקיד איתן אלימלך. בסוף אותה שנה עלתה לשידור הסדרה "המתחם ה-25", בה כיכב בנאי בתפקיד אוריה.

בשנת 2023 עלה לשידור סרט הטלוויזיה התיעודי "מסע לפולין" בכאן חינוכית, אשר מתעד את חוויותיהם של חמישה שחקנים צעירים, בהם בנאי, שיצאו למסע לפולין. באותה שנה גילם את מתן, בנו של יניב, בסדרה "יניב" המשודרת ברשת 13. בשנת 2024 עלתה עונתה הרביעית של סדרת הנעורים של כאן חינוכית "מקיף מילאנו", שאליה הצטרף בתפקיד רז. הוא השתתף גם בסדרה "יונייטד היי" של ערוץ טין ניק ו-HOT בתפקיד לואי. בפברואר 2026, נודע כי בנאי עתיד להתמודד בעונה החמישית של התכנית המציאות "רוקדים עם כוכבים".

## פילמוגרפיה

## פרסים ומועמדויות

## אילן יוחסין

## קישורים חיצוניים

* 
* 

## הערות שוליים

קטגוריה:שחקני קולנוע וטלוויזיה ישראלים
אמיר
קטגוריה:ישראלים שנולדו ב-2003
אל ריסיטאס

**חואן חויה בורחה**, הידוע בכינויו **אל ריסיטאס** (בספרדית: **Juan Joya Borja**, ובכינויו: **El Risitas**; 5 באפריל 1956 – 28 באפריל 2021) היה קומיקאי ושחקן ספרדי. הוא הפך לתופעת אינטרנט משנת 2015 בשל פרסום סדרת ממים המבוססים על ראיון שנתן ב-2001 בתוכנית הטלוויזיה הספרדית "Ratones coloraos" .

## ביוגרפיה
אל ריסיטאס נולד בסביליה ב-5 באפריל 1956. בצעירותו נע בין עבודות, כולל בישול ופריקת שקי מלט.

הופעתו הראשונה בטלוויזיה הייתה ב-2001, בתוכניתו של חסוס קווינטרו "אל וגאמונדו", שם התראיין בנימה קומית על מצבים שונים בחייו.

הוא הפך למזוהה בשל צחוקו הגבוה והצפצפני, אותו כינה הגרדיאן: "צחוק של דולפין מעשן כבד", וכך קיבל את השם "אל ריסיטאס" ("צחקוקים").

בשנת 2001 הופיע בתוכנית "Ratones coloraos" של חסוס קווינטרו, ותיאר תקרית שאירעה כשעבד כעוזר במסעדה על שפת הים. הוא סיפר שבלילה הוא השרה מחבתות פאייה באוקיינוס כדי שיתנקו, אך כשחזר בבוקר לאסוף אותן – גילה שהן נשטפו לים בשל הגאות. הסיפור נקטע על ידו לעיתים תדירות בשל צחוקו. סרטון מהראיון הועלה ליוטיוב ב-25 ביוני 2007.

במרץ 2014 השתמש ארגון "האחים המוסלמים" במצרים בקטעים מהסרטון כדי לעשות פרודיה על המועמד לנשיאות עבד אל-פתאח א-סיסי. בשנת 2015 זכה הסרטון לפרסום רב, כשהשתמשו בו ברשת כדי להציג את אל ריסיטאס כמהנדס של המקבוק החדש שיצא באותה שנה, ומאז הפך לתופעת רשת ויראלית.

### מותו
בספטמבר 2020 הוא אושפז בבית החולים דה לה קארידד בסביליה, שם נקטעה רגלו בגלל בעיה בכלי הדם.

ב-28 באפריל 2021 הועבר מבית החולים דה לה קארידד לבית החולים "Universitario Virgen del Rocío", בשל הרעה פתאומית במצבו. הוא נפטר מסיבוכים של מחלתו מאוחר יותר באותו יום, בגיל 65.

## קישורים חיצוניים

## הערות שוליים

קטגוריה:שחקני קולנוע וטלוויזיה ספרדים
קטגוריה:קומיקאים
קטגוריה:ספרדים שנולדו ב-1956
קטגוריה:ספרדים שנפטרו ב-2021
רודי קרל

**רודי קרל** (; 19 בדצמבר 1934 – 7 ביולי 2006) היה בדרן וזמר הולנדי. יחד עם יוהאנס הסטרס ולינדה דה מול נמנה בין ההולנדים המצליחים ביותר שפעלו בגרמניה. בנוסף, עבד כמנחה טלוויזיה, והפיק תוכנית משלו בשם *Rudi Carrell Show*. תחילה הורצה בהולנד, ולאחר מכן החלו לשדרה גם בגרמניה. כזמר, הפיק מספר להיטים ביניהם הגרסת ההולנדית ל-"A Windmill in Old Amsterdam".

## קורות חייו
קרל נולד ב-19 בדצמבר 1934, בעיר אלקמאר שבהולנד. ב-9 בפברואר 1960 השתתף בקדם הלאומי של הולנד לאירוויזיון 1960. הוא הגיע למקום הראשון עם 225 נקודות כשביצע את "Wat een geluk". השיר בוצע גם על ידי אני פלמן, אולם השופטים בחרו את קרל. ב-29 במרץ אותה השנה עלה על בימת תחרות הזמר של האירוויזיון כדי לבצעו מול שופטיה. עם תום הקראת התוצאות התמקם קרל במקום ה-12 עם שתי נקודות.

החל משנות ה-60 עד שנות ה-90 זכה *Rudi Carrell Show* להצלחה גבוהה בגרמניה. היא התבססה על קונספט דומה של *Pop Idol* או *Star Search*, והביאה לידי ביטוי את ז'אנר הפופ הגרמני עם זמרים כמו אלכסיס ומארק קלר. בנוסף, חוג ההצלחה של התוכנית התרחב משמעותית גם למדינות שאינן דוברות גרמנית, כמו סלובניה.

ב-1987 גרם קרל למשבר ביחסי איראן–גרמניה. הוא הפיק מערכון בו נשים עטורות חג'אב משליכות את התחתונים שלהן על אדם שלבוש כמו המנהיג העליון של איראן, רוחאללה ח'ומייני. ממשלת איראן גירשה שני דיפלומטים גרמניים משטחה וסגרה לצמיתות מכון גתה בטהרן.

בריאיון למגזין *Bunte* אישר בנובמבר 2005 כי הוא חולה בסרטן הריאה. הוא נפטר ב-7 ביולי 2006 בברמן שבגרמניה, בגיל 71.

## קישורים חיצוניים

* 

## הערות שוליים

קטגוריה:זמרים הולנדים
קטגוריה:נציגי הולנד באירוויזיון
קטגוריה:משתתפי אירוויזיון 1960
קטגוריה:הולנדים שנולדו ב-1934
קטגוריה:הולנדים שנפטרו מסרטן הריאה
קטגוריה:הולנדים שנפטרו ב-2006
קטגוריה:מחלוקות דתיות בטלוויזיה
הבחירות לנשיאות ליטא 2019

**הבחירות לנשיאות** התקיימו בליטא במאי 2019 בשני סבבים (הראשון ב-12 במאי, והשני ב-26 במאי). עקב מגבלה חוקתית האוסרת על נשיא ליטא להתמודד לאחר שתי קדנציות בתפקיד, הנשיאה המכהנת דליה גריבאוסקאיטה לא התמודדה בבחירות, לאחר שניצחה בבחירות ב-2009 וב-2014.

מכיוון שאף מועמד לא השיג 50% מהקולות בסיבוב הראשון, נערך סיבוב שני בין שני המתמודדים המובילים, אינגרידה שימוניטה וגיטנאס נאוסדה. נאוסדה ניצח בבחירות עם 66% מהקולות ונכנס לתפקיד נשיא ליטא ב-12 ביולי.

## מערכת הבחירות
הבחירות נערכו בשיטת הצבעה בשני סיבובים. כדי לנצח בבחירות כבר בסיבוב הראשון, מועמד נדרש לרוב מוחלט עם מעל 50% מהקולות או ששיעור הבחירה בו יהיה מעל לפחות שליש ממספר הבוחרים הרשומים. אם אף מועמד לא מנצח בסיבוב הראשון, נדרש סיבוב שני בהשתתפות שני המועמדים המובילים.

## המועמדים
* נאגליס פוטייקיס  - חבר פרלמנט, יו"ר מפלגת המרכז הליטאית.
* ולנטינס מזורוניס  - חבר פרלמנט, לשעבר השר לאיכות הסביבה, מועמד עצמאי.
* גיטנאס נאוסדה - כלכלן ומרצה, מועמד עצמאי.
* ארבידאס יוזאיטוס  - פילוסוף, ספורטאי אולימפי לשעבר, מועמד עצמאי.
* אינגרידה שימוניטה - חברת פרלמנט, לשעבר סגנית יו"ר מועצת המנהלים של בנק ליטא (2013–2016), ולשעבר שרת האוצר (2009–2012). מועמדת עצמאית, הנתמכת על ידי איחוד המולדת.
* ויטניס אנדריוקאיטיס  - הנציב האירופי של ליטא, שר הבריאות לשעבר (2012–2014), ושותף לחתימה על חוק הקמת מדינת ליטא המחדש ב-1990. מועמד מטעם המפלגה הסוציאל-דמוקרטית של ליטא.
* סאוליוס סקוורניאליס - ראש ממשלת ליטא מאז 2016, שר הפנים לשעבר (2014–2016), מועמד עצמאי הנתמך על ידי איחוד החקלאים והירוקים של ליטא ומפלגת הלייבור הסוציאל-דמוקרטית של ליטא.
* מינדאוגאס פוידוקאס  - חבר פרלמנט, מועמד עצמאי.
* ולדמר טומשבסקי  - חבר הפרלמנט האירופי.

## תוצאות הבחירות
בסיבוב הראשון ניצחה בפער קטן שרת האוצר לשעבר אינגרידה שימוניטה, בעוד שהכלכלן גיטנאס נאוסדה סיים במקום השני. מאחר שאף אחד מהמועמדים לא עבר את הסף של 50% מהקולות, התקיים סיבוב שני בין שימוניטה לנאוסדה ב-26 במאי. נאוסדה ניצח בסיבוב השני עם למעלה מ-66% מהקולות.

לאחר שסיים במקום השלישי בלבד, ראש הממשלה סאוליוס סקוורניאליס הודיע על כוונתו להתפטר בליל הבחירות, וכי התפטרותו תיכנס לתוקף ב-12 ביולי. מאוחר יותר, התברר כי סקוורניאליס ימשיך את כהונתו כראש הממשלה עד לבחירות הבאות לפרלמנט.

## הערות שוליים

2019
ליטא
קטגוריה:2019 באירופה
קבוצת רכיבים קשירים היטב

ממוזער|דוגמה לקבוצת רכיבים קשירים היטב.
**קבוצת רכיבים קשירים היטב** (באנגלית: **Strongly Connected Component, SCC**) היא חלוקה של גרף מכוון וקשיר לרכיבים קשירים היטב, כאשר כל רכיב קשיר היטב מחובר למשנהו באמצעות צלע מכוונת (חד-כיוונית), מה שמביא לידי קבלת גרף מכוון וקשיר העשוי מקבוצת רכיבים קשירים היטב.

## הגדרה
רכיב קשיר היטב הוא קבוצת קודקודים המוכלת בגרף, כך שבין כל שני קודקודים קיים מסלול. רכיב קשיר היטב מסתיים כאשר ניתן להגיע מקודקוד אחד לקודקוד אחר בגרף, אך לא ניתן לחזור באותה הדרך (כלומר קיימת בניהם צלע מכוונת שיוצרת מסלול חד-כיווני).

גרף רכיבים קשירים היטב (מסומן G-SCC), מכיל בתוכו את V-SCC ו-E-SCC אם בין שני רכיבי SCC יש צלע מגשרת, אזי גם בתוך E-SCC תהיה קיימת צלע בהתאם לקודקודים שב-V-SCC.

##### תכונות הגרף
* G-SCC הוא גרף מכוון חסר מעגלים.
* אם יבוצע שחלוף בגרף, תתקבל אותה קבוצת קודקודים V-SCC, וב-E-SCC יתקבלו אותן צלעות, כאשר כל זוג קודקדים בצלע התחלף עם האחר, גרף זה מסומן G-transpose.
* אם קיימת צלע (u,v) ב-E-SCC, אזי הצלע (v,u) אינה קיימת.

#### מציאת קבוצת רכיבים קשירים חזק של גרף

על מנת למצוא קבוצת רכיבים קשירים היטב של גרף נתון, משתמשים בהרצת אלגוריתם חיפוש לעומק. מתחילים בהרצה של האלגוריתם ובהרכבת קבוצות הרכיבים הקשירים היטב. בהמשך, בודקים האם קיימות צלעות בין שני רכיבי SCC שונים. אם לא קיימת צלע כלשהי בין שני רכיבי ה-SCC הרי שאין ביניהם צלע (וגם ב-E-SCC לא תהיה צלע), אם קיימת צלע כיוונית רק מרכיב SCC אחד לאחר, הרי שהם שניהם רכיבים SCC מקושרים באמצעות צלע (וב-E-SCC תהיה קיימת צלע), אם קיימות שתי צלעות לפחות המחברות בצורה דו-כיוונית בין רכיבי ה-SCC, הרי שהתקבלה סתירה, שכן שני רכיבי ה-SCC הללו הם אותו רכיב SCC.

## ראו גם

* קליקה (תורת הגרפים)

## קישורים חיצוניים
* 

קטגוריה:תורת הגרפים
ברנדון סופי

**באנו-ז'וניור ברנדון דפלו סופי** (בצרפתית: **Beanou-Junior Brandon Deflo Soppy**; נולד ב-21 בפברואר 2002 באוברווילייה שבצרפת) הוא כדורגלן צרפתי המשחק בעמדת המגן הימני בקבוצת לוזאן.

## קריירת מועדונים
סופי החל לשחק כדורגל במחלקת הנוער של CFF פריז, ובשנת 2017 הצטרף למחלקת הנוער של סטאד רן. ב-22 באוגוסט 2020 ערך את הופעת הבכורה שלו במועדון, בתיקו 1-1 נגד ליל במסגרת המחזור הראשון בליגת העל הצרפתית לעונת 2020/2021. ב-28 באוקטובר ערך את הופעת הבכורה שלו בליגת האלופות, בהפסד 0–1 לסביליה במסגרת שלב הבתים לעונת 2020/2021. הוא ערך עשר הופעות ליגה במדי המועדון, והוסיף שתי הופעות בליגת האלופות.

ב-30 באוגוסט 2021 חתם סופי באודינזה מהסרייה א'. ב-12 בספטמבר ערך את הופעת הבכורה שלו במועדון, בניצחון 0–1 על ספציה במסגרת המחזור השלישי בליגה לעונת 2021/2022. בסך הכל ערך 29 הופעות ליגה במדי המועדון.

ב-19 באוגוסט 2022 חתם סופי באטאלנטה מהסרייה א'. ב-31 באוגוסט 2023 הושאל לטורינו.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני סטאד רן
קטגוריה:כדורגלני אודינזה
קטגוריה:כדורגלני אטאלנטה
קטגוריה:כדורגלני טורינו
קטגוריה:כדורגלני שאלקה 04
קטגוריה:כדורגלני לוזאן
קטגוריה:צרפתים שנולדו ב-2002
מריו באנוז'יץ'

**מריו באנוז'יץ**' (בקרואטית: **Mario Banožić**; נולד ב-10 במרץ 1979) הוא פוליטיקאי קרואטי ממפלגת האיחוד הדמוקרטי הקרואטי. מכהן כשר ההגנה מאז 23 ביולי 2020. בעבר כיהן כשר לנכסי המדינה בין השנים 2019–2020.

## ביוגרפיה
באנוז'יץ' נולד בווינקובצי ב-10 במרץ 1979. ב-2002 השלים תואר ראשון בכלכלה באוניברסיטת אוסייק, וב-2008 השלים תואר שני. הוא החל בקריירה ציבורית, וב-2009 מונה לראש מחלקת התיירות במועצת מחוז ווקוברסקו-סריים. שנה לאחר מכן מונה לעוזר ראש המחלקה האדמיניסטרטיבית לפיתוח אזורי ושיתוף פעולה בינלאומי במחוז. ב-2013 השלים את הדוקטורט שלו בכלכלה. באותה שנה מונה לראש שירות המומחים לביקורת פנימית של מחוז ווקוברסקו-סריים. ב-2018 הצטרף למפלגת האיחוד הדמוקרטי הקרואטי והפך לאחד מחברי הוועד המרכזי של המפלגה. ב-22 ביולי 2019 הוא מונה לשר לנכסי המדינה בממשלתו הראשונה של אנדריי פלנקוביץ'. ב-23 ביולי 2020 הפך לשר ההגנה בממשלתו השנייה של פלנקוביץ'.

## קישורים חיצוניים

* 

* מריו באנוז'יץ' באתר ממשלת קרואטיה
* מריו באנוז'יץ' בפייסבוק

קטגוריה:פוליטיקאים קרואטים
קטגוריה:שרי הגנה
קטגוריה:קרואטים שנולדו ב-1979
מסיבת יום ההולדת (סרט)

**מסיבת יום ההולדת** (באנגלית: **The Birthday Party**) הוא סרט הנפשה קצר אמריקאי של מיקי מאוס שיצא לראשונה בשנת 1931, כחלק מסדרת הסרטים הקצרים "מיקי מאוס". זהו הסרט הקצר ה-25 של מיקי מאוס שהופק והראשון באותה השנה.

## עלילה
מיני מאוס עורכת מסיבת יום הולדת הפתעה למיקי מאוס, כשהוא נכנס הביתה חבריו מקיפים אותו, שרים ורוקדים לו. מהמטבח מגיע חזיר טבח ומגיש למיקי עוגת יום הולדת, אך מיקי, שנושף כל כך חזק בכדי לכבות את הנרות, מעיף את כל העוגה על פניו של החזיר.

מיקי פותח את המתנה שמיני הכינה לו - פסנתר קטן, שתואם לאחד של מיני - ושני העכברים מנגנים ושרים את "I Can't Give You Anything but Love, Baby", שיר פופולרי אמריקאי של ג'ימי מקיו והפזמונאית דורותי פילדס. אחר כך הם מנגנים את השיר "Darktown Strutters' Ball" כאשר האורחים רוקדים. לאחר זמן מה, שרפרפי הפסנתר משתלטים על ביצוע הנגינה בעוד מיקי ומיני מצטרפים לריקוד. גם הוראס הורסקולר וקלרבל הפרה זוכים להופעת ריקוד נמרץ.

כשהוא ניגש לקסילופון, מיקי מנגן את "Home! Sweet Home!" מאת המלחין האנגלי הנרי ראולי בישופ, ולאחר מכן מלווה את נגינתה של מיני לשיר הרגטיים "Twelfth Street Rag". הקסילופון מתרגש ומתעורר לחיים ומיקי רוכב עליו כמו ברודיאו בניסיון להשתלט עליו, אך בסופו של דבר גומר עם אקווריום מעל ראשו.

## דמויות ומדבבים
* מיקי מאוס - וולט דיסני
* מיני מאוס - מרסלייט גארנר
* הוראס הורסקולר
* קלרבל הפרה

## יום הולדתו של מיקי מאוס
מיקי מאוס היה קצת יותר מגיל שנתיים בשלב זה, לאחר שהופיע לראשונה ב"ספינת הקיטור וילי" בנובמבר 1928. יום ההולדת ה"רשמי" של מיקי השתנה לעיתים קרובות - וולט דיסני הכריז בשנת 1933 שיום ההולדת של מיקי היה 1 באוקטובר, וברצועת הקומיקס של מיקי מאוס, מיקי חגג את יום הולדתו ה-7 ב-28 בספטמבר 1935. סרט היום הולדת הבא של מיקי, "מסיבת יום ההולדת של מיקי", שוחרר ב-7 בפברואר 1942. זה היה רק בשנות ה-70 המוקדמות שדייב סמית', ארכיונאי מטעם אולפני ההנפשה של וולט דיסני, קבע שתאריך הקרנת הבכורה של "ספינת הקיטור וילי" הוא 18 בנובמבר, ותיקן זאת כיום הולדתו הרשמי של מיקי.

## ביקורת
בספרו "הסרטים של מיקי: סרטי הקולנוע של מיקי מאוס", הייס גרוב כותב: "המאפיין המדהים ביותר של הסרט הוא סצנה קצרה בהתחלתו, מונפשת על ידי טום פאלמר: מיקי ומיני ששואלים זה את זה בביישנות האם הם בסדר, עשוי להוות את הדיאלוג המצחיק הראשון בתולדות דיסני. לפחות, זו דוגמה נפלאה של הנפשת הדמות, ומבססת באלגנטיות את מערכת היחסים בין השניים."

עיתון חדשות הקולנוע "The Film Daily" ב-1 בפברואר 1931 פרסם: "סרט מצויר של מיקי מאוס בו בעלי החיים עורכים מסיבת יום הולדת, הכוללת עוגה ענקית. הם עוברים כמה תעלולים חכמים ובסך הכל מדובר בהנפשה מלאת מרץ, המתאימה לסטנדרט של סדרת וולט דיסני".

## קישורים חיצוניים

## הערות שוליים

קטגוריה:סרטים קצרים של דיסני
קטגוריה:מיקי מאוס
קטגוריה:סרטי שחור-לבן אמריקאיים
קטגוריה:סרטי אנימציה של סרטי קולומביה
קטגוריה:דיסני: סרטי הנפשה
קטגוריה:סרטים באנגלית